**46.**

Katalog: Berilo 3, str.138

* tok zavesti v pripovedni prozi
* notranji monolog

**JAMES JOYCE: ULIKSES**

Splošno o Uliksesu:

Irski književnik (rojen v Dublinu) zasnuje samo zgradbo dela zelo preprosto - vse se namreč, kljub obsežnosti dela, zgodi v enem samem dnevu (16. junija 1904). Trije glavni junaki (Stephen Deadalus, Leopold Bloom, Molly), karikirane prispodobe Homerjeve Odiseje, svojo homerjevsko odisejado prično in končajo v Dublinu.

Kaj je tok zavesti?

V modernem romanu je vse podrejeno toku zavesti. To je zapisovanje misli, sanj, hotenj, halucinacij, spominov na tak način in v takem zaporedju, kot se avtorju porajajo. Začetke takšnega načina pisanja lahko najdemo že pri Dostojevskem, Poeju, Flaubertu. Iz toka zavesti sledijo vse značilnosti novega romana:

• ni klasične fabule in zgradbe,

• ni prikazovanja realnega sveta,

• ni logičnega kontinuiranega dogajalnega kraja, časa in prostora.

Pripovedna sredstva modernega romana so:

• polpremi govor, notranji monolog, dialog, personalni pripovedovalec, refleksija.

Tudi jezik je v službi toka zavesti:

• je popolnoma osvobojen vseh vezi, poln priredij, podredij, vrinjenih stavkov.

Kje najdemo tok zavesti v Uliksesu:

Posebnost romana je zadnje poglavje (Penelopa), ki obsega 50 strani Mollyjinega notranjega monologa (toka zavesti) brez ločil. Poglavje je avtor vključil v Uliksesa med drugim tudi kot svarilo in primer popolne destrukcije jezika, fabule..., če bi književniki radikalno vztrajali v takem načinu izpovedi, enim najbolj markantnih pripovednih tehnik modernizma.

Notranji monolog (tok zavesti) v svoja dela vključujejo še:

Marcel Proust, Virginija Woolf, Franz Kafka, Falkner, Brock...